als_Latn dik_Latn sag_Latn
Trajneri i ri i Lirisë së Prizrenit, Bledi Shkëmbi, duket se ka filluar të mendojë menjëherë për përforcimet në merkato. Në përpjekje për të ndërtuar një ekip sa më konkurrues për sezonin e ardhshëm në Superligën e Kosovës, ai ka hedhur sytë te futbollistët e Kategorisë Superiore, të cilët i njeh mjaft mirë.
Gazeta “Olle” ka dhënë lajmin se dëshira e parë e Shkëmbit është sulmuesi i Skënderbeut, Sebino Plaku. Gjatë sezonit të fundit Plaku u huazua në dy fazat e para te Korabi ndërsa pas janarit u kthye në Korçë. Hapësirat e tij të aktivizimit kanë qënë të pakta dhe ende nuk ka firmosur një kontratë të re për sezonin e ri. Duke parë që Skënderbeu ka pak lojtarë në sulm, mund të vendosë të rinovojë me Plakun i cili është bashkuar me skuadrën për fazë përgatitore në Slloveni, por ende nuk ka asgjë të sigurt.
als_Latn als_Latn